[{"text_idx": "#000003", "text": "Mo\u0303ned vanemad inimesed u\u0308tlesid mulle ka, et va\u0308iksena kaldusin rohkem huvi tundma vaimsete asjade vastu ja mulle meeldis ma\u0308ngida rituaalsete esemetega ning na\u0308itasin u\u0308les huvi kujude valmistamise ja palvetamise vastu. Kolme- vo\u0303i nelja-aastasena ja\u0308in ma va\u0308ga no\u0303rgaks ja olin sageli haige. Mu vanemad palusid Kusho Tashi Gyaltsenilt divinatsiooni ning neile o\u0308eldi, et see oli takistus ning et ma olin bodongi suure laama taaskehastus. Ta u\u0308tles, et klooster (Pelmo Choeding) tunnustaks mind oma laamana ning et nad vo\u0303taksid mind kloostrisse. Kuid klooster ei tunnustanud mind, o\u0308eldes, et see pole vo\u0303imalik. Nad vaatasid mo\u0308o\u0308da tema divinatsioonist ja no\u0303uandest. Ka teised ignoreerisid mind. Kuna olime vaesed, siis mu tervis ei paranenud ja ma olin veel pool aastat haige."}, {"text_idx": "#000004", "text": "Taas palusid mu vanemad Jamang Rinpochelt divinatsiooni, kuid ta u\u0308tles sedasama, et ma olen bodong-traditsiooni suure laama taaskehastus ning et klooster ei tohiks mind ignoreerida, kuna muidu oleks mu teel palju takistusi. Ta andis mulle nime Tsering Choephel. Varem oli Kusho Tashi Gyaltsen andnud mulle nime Tsering Damchoe. Klooster eiras siiski tema divinatsiooni ja no\u0303uannet."}, {"text_idx": "#000005", "text": "Lo\u0303puks viisid vanemad mu Napta Rinpoche juurde. Nad ra\u0308a\u0308kisid talle mu halvast tervisest, kahe teise laama divinatsioonidest, sellest, kui vaesed nad olid, ning kuidas klooster laamade divinatsioone eiras. Napta Rinpoche kinnitas divinatsioone ning palus kloostril mind kui oma laamat vastu vo\u0303tta. Ta u\u0308tles kloostrile, et nende teadmatus takistaks mu vaimset teed ning et ma sureksin va\u0308ga noorena. Siiski ei uskunud nad tema divinatsiooni ja ignoreerisid mind. Ta u\u0308tles kloostrile, et kui nemad ei vo\u0303ta mind vastu, siis teeb seda tema. Ta lisas ka, et nad ei peaks mind endale no\u0303udma, kui ma peaksin tulevikus mingeid erilisi ma\u0308rke na\u0308itama."}, {"text_idx": "#000006", "text": "Lo\u0303puks vo\u0303ttis Napta Rinpoche mu oma kloostrisse. Sain temalt ettevalmistavad o\u0303petused ja harjutasin, kuni olin 13. Mul oli aga tunne, et ma ei veeda kogu oma elu selles kloostris ning et ma ei olnud selle kloostri laama ega o\u0303pilane. See tunne oli alati minus ning kohati tekitas see ebamugavust ja o\u0303nnetuolekut. Kuna mul polnud aga kuhugi minna, ja\u0308in Napta Rinpoche kloostrisse."}, {"text_idx": "#000008", "text": "Tsering-la: 1990. aastal oli mul va\u0308ga raske su\u0308dameprobleem ja arstid kuulutasid mu siis surnuks. Mu keha viidi surnukuuri. Ma olin ta\u0308iesti tuim, kuid ja\u0308rsku kuulsin ma kedagi u\u0308tlevat: \u201cA\u0308rka u\u0308les, Jangpa! Bodongi laama on siin!\u201d Ma pu\u0308u\u0308dsin u\u0308les a\u0308rgata, kuid ei suutnud oma silmi avada ega ennast liigutada. Tundsin, et sellel hetkel oli keegi Jangpa-nimeline la\u0308hedal ning ja\u0308lle muutus mu meel tu\u0308hjaks. Siis kuulsin taas sama ha\u0308a\u0308lt, sellel korral oli see palju valjem. Ja\u0308llegi tundsin, et keegi Jangpa-nimeline on kuskil ligidal. Hakkasin huvi tundma, kes see Jangpa vo\u0303iks olla ning siis muutus ko\u0303ik ja\u0308llegi tu\u0308hjaks. Kuulsin ha\u0308a\u0308lt kolmandat korda. Seekord oli see nii vali, et a\u0308kitselt suutsin liigutada oma ja\u0308semeid ja silmi, ent ruum oli pime, nii et to\u0303usin ja ja\u0308in vaikselt voodile istuma."}, {"text_idx": "#000009", "text": "Mo\u0303ne aja pa\u0308rast piilus u\u0308ks naine ukse vahelt sisse ning oli mind na\u0308hes s\u030cokeeritud ja jooksis minema. Ta tuli aga kahe kaaslasega tagasi ning u\u0308tles, et ma peaksin pikali olema. Vaatasin ringi ega na\u0308inud Jangpat, ma ei olnud sellist nime kunagi varem kuulnud ega teadnud, kes Jangpa on. Ma ei taibanud, et see ha\u0308a\u0308l oli mind Jangpaks nimetanud, kuna ma ei ole Jangpa ega polnud seda nime varem kuulnud ning uskusin, et seal oli keegi teine, kelle nimi oli Jangpa. Abipersonal kutsus arsti ning nad arvasid, et ma olen terve, ja viisid mu palatisse. Isegi kui ma olin palatis, arutlesin endamisi, kes on Jangpa."}, {"text_idx": "#000011", "text": "Tsering-la: Mind ha\u0308mmastas, et keegi oli mind hu\u0308u\u0308dnud nimega, mida ma varem polnud kuulnud. Polnud aga vanemaid inimesi, kelle ka\u0308est selle kohta ku\u0308sida. Kui Yangsi Rinpoche (laama So\u0308nam Gyaltseni praegune taaskehastus) su\u0308ndis, sain palju endeid ja na\u0308gin unena\u0308gusid tema su\u0308nni kohta, kuid siiski polnud mul aimu, kes oli Jangpa. Pa\u0308rast seda, kui Yangsi Rinpoche oli troonitud, uurisin ma tema eelka\u0308ijate kohta bodongi pu\u0308hakirjadest ning avastasin, et Jangpa oli Bodong Chokley Namgyali o\u0303pilane, ning tema ta\u0308isnimi oli Jangpa Namgyal Draksang (1395\u20131475). Siis mo\u0303istsin, et olen Jangpa Namgyal Draksangi taaskehastus ning et ka seda olid divinatsioonid ennustanud, kui ma olin laps."}, {"text_idx": "#000012", "text": "Ges\u030ce-la: Pa\u0308rast oma formaalse dharmahariduse saamist Napta Rinpochelt la\u0308ksid sa Kyidrongi ja olid seal mo\u0303ned aastad. Kas vo\u0303iksid selle kohta midagi o\u0308elda?"}, {"text_idx": "#000013", "text": "Tsering-la: Nagu mainisin, ei soovinud ma kunagi veeta kogu oma elu Napta kloostris ja no\u0303nda siis otsustasin, et lahkun Kyidrongi. Plaanisin minna Kyidrongi Samtenlingi (klooster). Teel olles sattusin paika nimega Worma ja seal oli koht nimega Dakar Taso, mille kohta osa vanemaid inimesi u\u0308tles, et Jetsun Milarepa oli seal virgunud. Siis otsustasin Dakar Tasosse ja\u0308a\u0308da. Olin seal kuskil poolteist aastat ja harjutasin meditatsiooni."}, {"text_idx": "#000014", "text": "Mulle o\u0308eldi, et seal on palju teisi Milarepa pu\u0308hasid paiku, nii et la\u0308ksin ko\u0303igisse neisse pu\u0308hapaikadesse palvera\u0308nnakule. Olin ma\u0308gedes kuskil kolm aastat. Lo\u0303puks jo\u0303udsin kohta nimega Dolpo (va\u0308ike ku\u0308la Kyidrongis), kus elas vaid mo\u0303ni perekond. Kui jo\u0303udsin u\u0308he maja ette, pakkusid u\u0308ks naine ja tema tu\u0308tar mulle kruusiga jogurtit. Vo\u0303tsin seda kui va\u0308ga head ennet ja olin o\u0303nnelik, et mulle olid pakkunud jogurtit inimesed, keda ma ei tundnud ega olnud kunagi varem na\u0308inud. Vo\u0303tsin jogurti vastu. Siis kutsusid nad mind sisse ja palusid, et ja\u0308a\u0308ksin paariks pa\u0308evaks nende juurde."}, {"text_idx": "#000015", "text": "Nende maja taga oli tempel. Ku\u0308sisin selle kohta ning naine viis mind sinna. Ta ra\u0308a\u0308kis mulle mo\u0303ned lood sellest, kuidas Jigdral Rinpoche (Bodong Chokley Namgyal) oli selles templis o\u0303petusi andnud ja mediteerinud. Tundsin, et see on mu sihtkoht ja ja\u0308in paariks kuuks sinna. Sellel ajal tundsin, et Jigdral Rinpoche oli mu la\u0308hedal. Mo\u0303nikord tundsin, et ta ra\u0308a\u0308gib minuga. Siis tundsin va\u0308ga tugevalt, et olen bodong-traditsiooniga seotud. Kuigi mul ei olnud vo\u0303imalust bodong-traditsiooni o\u0303ppida, otsustasin siis, et teenin seda traditsiooni igal vo\u0303imalikul viisil ja see tunne muutus va\u0308ga tugevaks."}, {"text_idx": "#000016", "text": "Ges\u030ce-la: Pa\u0308rast inimestega ra\u0308a\u0308kimist ja sinu tundmist mo\u0303nda aega olen aru saanud, et sind ei huvita endale raha teenimine. Sa pu\u0308u\u0308ad teisi va\u0308ga palju aidata. Sinuga ra\u0308a\u0308kides sain teada, et oled siia kutsunud sakja, ningma ja geluki koolkonna suuri o\u0303petajaid ning neid teeninud ja neilt igas mo\u0303ttes su\u0308gavalt o\u0303ppinud. Mis pani sind no\u0303nda toimima ja mis takistab sind mo\u0303tlemast omaenese materiaalsele heaolule? Ja mis paneb sind teisi aitama?"}, {"text_idx": "#000017", "text": "Tserng-la: Bodong-traditsioon on ko\u0303ikidele koolkondadele va\u0308ga avatud ja selles on suur tolerantsus. Bodong-traditsiooni suured laamad on o\u0303ppinud ilma vahet tegemata ko\u0303igi koolkondade suurtelt o\u0303petajatelt. Kuigi mul ei olnud vo\u0303imalust o\u0303ppida ja teostada bodong-traditsiooni, siis pa\u0308rast teadasaamist, et olen Jangpa Namgyal Draksangi taassu\u0308nd, tundsin, et pean ja\u0308rgima teed, mida mu eelka\u0308ijad olid na\u0308idanud. Dalai-laama usub religiooni vo\u0303rdsusesse ja austab ko\u0303iki eri koolkondi. Tundsin vastutust na\u0308idata teed, mille Buddha oli meie ette asetanud ja mida Bodong Chokley Namgyal na\u0308idanud."}, {"text_idx": "#000018", "text": "Mis puutub teiste aitamisse, siis arvan, et igau\u0308ks tunneb end o\u0303nnelikuna, kui keegi aitab neid tol hetkel, kui nad seda vajavad. See on sama tunne, mida tunnen, kui keegi aitab mind, kui seda vajan. Mina sain ta\u0308nu dalai-laama heldemeelsusele elada korralikku elu. Ma ei saa aga surres mitte midagi endaga vo\u0303tta, nii et on parem see puudustkannatajatele juba praegu jagada. Kuigi ma ei tea dharma kohta palju, arvan, et puudustkannatajate aitamine on samuti budismi vorm."}, {"text_idx": "#000019", "text": "Ges\u030ce-la: Oleme olnud tunnistajaks, et sa olid Pelmo Choedingi kloostri selgrooks ja Nepalis leidsid abi lastele ja vanuritele, kes elasid puuduses. Kui paljusid inimesi sa aitad ja mis on toetuste peamised allikad ja po\u0303hjused aitamiseks?"}, {"text_idx": "#000020", "text": "Tsering-la: See algas, kui osa mu la\u0308a\u0308ne so\u0303pru tulid minu juurde, et budismi o\u0303ppida ja nad tahtsid, et ma neid o\u0303petaksin. Ma u\u0308tlesin, et budismi on lihtne o\u0303petada, kuid selle teostamine on va\u0308ga raske. Ma\u0308letan, et u\u0308tlesin neile, et ma ei saa neid o\u0303petada ja et neil oleks raske no\u0303nda o\u0303ppida ning et mitte mingit kasu pole o\u0303petusest ra\u0308a\u0308kimisest, kui seda ei rakendata. Ma u\u0308tlesin neile, et on u\u0308ks asi, mida mul on lihtne o\u0303petada ja neil lihtne rakendada. Kui minult ku\u0308siti, mis see on, vastasin, et nad peaksid teiste vastu olema lahked ja kaastundlikud ja et kui nad suudavad seda teha, on neil lootust o\u0303ppida ja teostada budismi. Ma u\u0308tlesin neile ka, et ta\u0308nu Tema Pu\u0308haduse kohalolekule on paljud inimesed ulatanud abika\u0308e tiibetlastele Indias. Ma u\u0308tlesin neile ka, et nad peaksid aitama vaeseid inimesi Nepalis, mitte ainult tiibetlasi, vaid ka kohalikke, va\u0308ga puhta meelega ja mo\u0303tlemata kuulsusele, neil peaks olema tunne, et nad on aidanud teisi inimesi. La\u0308a\u0308ne toetajad na\u0308itasid selle vastu huvi u\u0308les, kuid soovisid, et keegi usaldusva\u0308a\u0308rne inimene tegeleks rahaasjadega, ja palusid, et ma leiaksin selleks kellegi. U\u0308tlesin neile, et meil on Nepalis klooster, kus on va\u0308ga usaldusva\u0308a\u0308rsed mungad ja et ka vanemad inimesed aitaksid, kui seda peaks vaja minema. Sealt saigi abistamine alguse ja nu\u0308u\u0308d hoolitsemegi umbes 190 lapse ja 29 vanainimese eest."}, {"text_idx": "#000024", "text": "Tsering-la: Esiteks, bodongi ko\u0303rged laamad ja\u0308rgisid o\u0303ilsat keskteed ja mitte-sektantlikku traditsiooni ning austasid ko\u0303iki teisi tiibeti budismi traditsioone. Tema Pu\u0308hadus dalai-laama on ja\u0308rginud ja o\u0303petanud sedasama teed. See on va\u0308ga oluline ja tuli mu juurde ko\u0303igepealt meie traditsiooni laamade kaudu. Olles osa sellest traditsioonist, tundsin vastutust seda tol nii kriitilisel ajal kaitsta. See on ehk halb karma, et bodong-traditsioon on kadumas. Teine po\u0303hjus on, et kui Tema Pu\u0308hadus ku\u0308lastas 1984. aastal S\u030cveitsi, olin ma just tagasi tulnud kolmekuuliselt puhkuselt Nepalist \u2013 siis otsustasin esitada talle bodong-traditsiooni ajaloo. Palusin Tema Pu\u0308haduselt erilist audientsi, mille ma ka sain. Esitasin talle Pelmo Choedingi ja selle su\u0308gisese religioosse festivali ajaloo."}, {"text_idx": "#000025", "text": "Tema Pu\u0308hadus u\u0308tles mulle: \u201cOlen otsinud ko\u0303ikjalt. Uurisin palju kordi bodong-traditsiooni kohta ka religiooniministeeriumist, kuid kellelgi polnud sellest o\u0303rna aimugi. Nu\u0308u\u0308d avastan alles tegelikult, et sa peitsid end va\u0308ga kauges paigas!\u201d Ta oli mind na\u0308hes va\u0308ga rahul. Ta ku\u0308sis, kas meil on klooster, ning vastasin, et meil pole mitte midagi. Siis u\u0308tles ta: \u201cTe peate ehitama kloostri, va\u0308ikese, te ei vaja suurt. Te ei tohiks lasta sellel traditsioonil ha\u0308a\u0308buda; see on va\u0308ga kallihinnaline ja kasutoov. Kui vajate majanduslikku abi, siis aitan teid.\u201d Ma tundsin, et Tema Pu\u0308hadus oleks justkui selle traditsiooni vastu va\u0308ga suurt huvi u\u0308les na\u0308idanud ja na\u0308gi selles u\u0308llast eesma\u0308rki; sest kui Tema Pu\u0308hadus u\u0308tleb, et midagi peaks tegema, peab see olema hea, ja kui ta u\u0308tleb, et midagi ei peaks tegema, on see halb. Selle tulemusel tundsin, et pean bodong-traditsiooni suhtes vo\u0303tma suurema vastutuse. Po\u0303hiliselt pingutavad Porongi inimesed Nepalis traditsiooni heaks ja mina omalt poolt olen otsustanud neile ta\u0308ielikult abi osutada."}, {"text_idx": "#000026", "text": "Ges\u030ce-la: Meil on minevikus olnud nii palju bodongi o\u0303petajaid ja see traditsioon on kloostrite o\u0303ppimiskeskuste ja eralduskeskuste mo\u0303ttes igale poole levinud. Viimastel aegadel on see aga alla ka\u0308inud ja nu\u0308u\u0308d on va\u0308ga kriitilises seisus. Ei soovi sellega su\u0308u\u0308distada bodong-traditsiooni eelmisi elushoidjaid, kuid sinu enda kogemuse po\u0303hjal \u2013 mida sa arvad, mis on selle allaka\u0308igu peamised po\u0303hjused, ja kuidas saaksime bodong-traditsiooni elavana hoida?"}, {"text_idx": "#000027", "text": "Tsering-la: Loomulikult pole bodong-traditsiooni ha\u0308a\u0308bumises kedagi su\u0308u\u0308distada. Arvan siiski, et selle traditsiooni elushoidjaid olid lu\u0308hina\u0308gelikud ega mo\u0303elnud kunagi selle o\u0303petuse alalhoidmisele, sa\u0308ilitamisele ja levitamisele. Lisaks sellele taassu\u0308ndis enamik selle traditsiooni laamasid vaestesse peredesse ning seeto\u0303ttu kloostrid ignoreerisid neid. Niisugused teod ma\u0308dandasid meie traditsiooni voorusi ja praegu olemegi sellises olukorras. Mulle tundub nii. Kuid usun, et praegu \u2013 ta\u0308nu Tema Pu\u0308haduse o\u0303nnistustele \u2013 hakkab see traditsioon taas levima, ta\u0308pselt nagu see toimus rohkem kui 700 aastat tagasi. Praegu paistab ko\u0303ik traditsiooniga seonduv ha\u0308sti sujuvat. Eriti laama So\u0308nam Gyaltseni taas tulek, mis oli ko\u0303igi nende palvete tulemus, mida olen va\u0308ga pikka aega teinud. Ka Tema Pu\u0308hadus dalai-laama on tema taassu\u0308ndi tunnustanud. Sellised heaendelised ma\u0308rgid on andnud mulle suurt lootust bodong-traditsiooni elustamiseks ja ma usun, et see o\u0303nnestub."}, {"text_idx": "#000028", "text": "Ges\u030ce-la: Ma\u0308rkasin, et oled fu\u0308u\u0308siliselt va\u0308ga no\u0303rk. Tunnen, et see on no\u0303nda teadmatuse to\u0303ttu, mida klooster sinu suhtes u\u0308les na\u0308itas, kui nad ei vo\u0303tnud sind vastu kui oma laamat ja kuna sulle ei antud vo\u0303imalust o\u0303ppida bodong-traditsiooni. Mis sa ise arvad, mis on po\u0303hjus, et oled no\u0303nda no\u0303rgaks muutunud?"}, {"text_idx": "#000030", "text": "Ges\u030ce-la: Ma ei hakka sinu ka\u0308est bodongi koolkonna uue taassu\u0308nni kohta midagi ku\u0308sima, kuna sa saatsid kloostrisse ja Porongi kogukonnale selle kohta kasseti. Vo\u0303in info sealt vo\u0303tta, kuid minu teada saatsid sa varem Nepali kaks va\u0308ikest u\u0308mbrikku dharmakaitsja ees ennustamiseks ning to\u0303id neist u\u0308he tagasi, kuid teise ha\u0308vitasid. Mis oli neile paberitele kirjutatud ning miks seda nii salajas hoiti?Tsering-la: Kui olin va\u0308ike, peeti mind nende heaendeliste ma\u0308rkide pa\u0308rast, millega mu vanemad kokku puutusid, ja kolme ko\u0303rge laama divinatsioonide to\u0303ttu bodong-traditsiooni u\u0308heks kallihinnaliseks laamaks. Nii et u\u0308mbrikus oli paber, millel ku\u0308simused, kas need divinatsioonid olid o\u0303iged vo\u0303i mitte, ning kui olid, siis kas vo\u0303iksin bodongi koolkonda edukalt teenida. Soovisin ja palvetasin alati, et enne minu surma tuleks teine bodong-traditsiooni laama, selleks et traditsiooni elavana hoida. No\u0303nda ku\u0308sisin, kas see on vo\u0303imalik vo\u0303i mitte. Ning ku\u0308sisin ka, kas peaksin ja\u0308tkama tegevust bodong-traditsiooni heaks.Vastused neile ku\u0308simustele oli positiivsed selles mo\u0303ttes, et need u\u0308tlesid, et peaksin ja\u0308tkama seda, millega olin tegelenud, ja et see on edukas. Hoidsin seda salajas, kuna oleks olnud u\u0308sna kummaline inimestele sellest ra\u0308a\u0308kida. Arvasin ka, et inimesed ei vo\u0303taks seda to\u0303siselt. Mo\u0303tlesin, et peaksin selle endale hoidma ja ja\u0308tkama oma to\u0308o\u0308ga ning kohuse ta\u0308itmisega. Veel arvasin, et kui ennustus oleks vale olnud, siis oleksin bodong-traditsiooni teeninud, et iseenda heaks voorusi arendada. Need olid kaks vo\u0303imalust, mis valisin. Minu jaoks ei ole see, mis inimesed u\u0308tlevad \u2013 kas olen laama vo\u0303i ei ole \u2013, nii oluline kui ma\u0308rgid ja jumalike olendite ennustused."}, {"text_idx": "#000031", "text": "Ges\u030ce-la: Mul ei ole sobilik seda ku\u0308simust esitada ja ma ei tea, kas sa vastad, ent palusin alguses, et sa ei peidaks fakte ega informatsiooni. Pigem aitaks see tuleviku mo\u0303ttes meil paremini o\u0303petust teostada. Kas jagaksid palun oma vaimseid kogemusi, mis sul on olnud seoses dharmakaitsja Tashi Woebariga?"}, {"text_idx": "#000032", "text": "Ges\u030ce-la: Polegi vist tiibetlasi, kes oleks dalai-laama vastu. Ra\u0308a\u0308gi mulle unena\u0308ost, mida sa Itaalias na\u0308gid, ning mis Tema Pu\u0308hadusel oli selle kohta o\u0308elda?"}, {"text_idx": "#000034", "text": "Ta u\u0308tles, et olin seda und na\u0308inud, kuna olin liiga palju audientsi peale mo\u0303elnud. Ja\u0308rgmisel pa\u0308eval, kui olime audientsil, ra\u0308a\u0308kis Tema Pu\u0308hadus meile unena\u0308gudest ja sellest, et mo\u0303nikord need ta\u0308ituvad, eriti need, mida na\u0308eme koidikul. Ta u\u0308tles meile, et peaksime oma unena\u0308gudega katsetama. Siis tundsin, et mu unena\u0308od ta\u0308ituvad ja pidasin seda konkreetset und va\u0308ga va\u0308a\u0308rtuslikuks. Hiljem audientsil u\u0308tles dalai-laama, et annab mulle mo\u0303ned o\u0303nnistused. Meie audients toimus sama aasta augustis ning novembris sain temalt o\u0303nnistuse \u2013 sain Tema Pu\u0308haduselt pildi, mis oli tehtud tiibeti uue aasta esimesel pa\u0308eval ning millel ta hoidis oma ka\u0308es vaasi ja tegi trinchoel\u2019i ohvit Palden Lhamole. Ta kirjutas pildile mu nime ja lisas oma allkirja. Olin u\u0308liro\u0303o\u0303mus ning ei suutnud hoida tagasi pisaraid, mis mo\u0308o\u0308da mu na\u0308gu alla voolasid. Sellest alates hakkasin oma unena\u0308gudega katsetama ja neisse uskuma."}, {"text_idx": "#000035", "text": "Ges\u030ce-la: Olen tundnud, et su la\u0308a\u0308ne so\u0303brad vo\u0303tavad sind kui mo\u0303nda u\u0308leloomulikku olendit. Ja na\u0308ib, et sul on palju so\u0303pru, kes sind austavad ning kuulavad, kuigi on palju teisi laamasid suurte tiitlitega. Sul on so\u0303pru ko\u0303igilt elualadelt. Mis sa arvad, milliseid omadusi nad sinus na\u0308evad?"}, {"text_idx": "#000036", "text": "Tsering-la: Kuigi mul pole neile midagi ko\u0303rget o\u0303petada, arvan, et meeldin neile oma pu\u0308hendumise, aususe ja ka otsekohese loomuse to\u0303ttu. Kui iganes nendega ra\u0308a\u0308gin, va\u0308ljendan neile to\u0303elikult seda, mis mu meelde tuleb. Kuigi ma ei suuda neile dharmatunde anda, olen neile ra\u0308a\u0308kinud lahke ja kaastundlik olemise positiivsest mo\u0303just ja vastupidise negatiivsest mo\u0303just. Ma ra\u0308a\u0308gin selliseid asju ja need meeldivad neile va\u0308ga. Ma ei tea, kas see on to\u0303si, ent nad u\u0308tlevad, et minuga ra\u0308a\u0308kimine ravib nende haigusi ja koos olemine muudab nende meele kergeks. Arvan, et see on u\u0308ks po\u0303hjus, miks neile meeldin. See vo\u0303ib nii olla, ent vo\u0303ib ka mitte, ma ei tea. Aga seda nad u\u0308tlevad. Ehk tunnevad nad end paremini, kuna ra\u0308a\u0308gin nendega rahulikult ja pehmelt. U\u0308ks po\u0303hjus on, et pean va\u0308ga hoolikalt arvet raha u\u0308le, mida kasutatakse Nepalis inimeste aitamiseks, ning nad hindavad seda va\u0308ga."}, {"text_idx": "#000037", "text": "Ges\u030ce-la: Sa teed ka divinatsioone, na\u0308iteks kui u\u0308ks poiss kadus, pu\u0308u\u0308dsid sa teda leida, u\u0308tlesid tema otsijatele riiete va\u0308rvi, mida poiss kandis. Kas teed divinatsioone, kuna oled kaugelejo\u0303udnud, vo\u0303i teed neid oma eelka\u0308ijate abiga?"}, {"text_idx": "#000038", "text": "Tsering-la: Ma ei ole ise, tehes divinatsioone, midagi saavutanud, nii et arvan, et see on ilmnenud mu eelka\u0308ijate abiga. Inimesed tulevad mu juurde ja paluvad divinatsioone ning no\u0303nda ma neid teen ja nad arvavad, et enamik divinatsioonidest la\u0308hevad ta\u0308ide."}, {"text_idx": "#000039", "text": "Ges\u030ce-la: Kui harilikult divinatsiooni tehakse, siis na\u0308itab see ainult mingisse suunda, kuidas saad sa aga teada, milliseid riideid see konkreetne inimene kannab ja kas ta on mingi maja la\u0308hedal vo\u0303i mitte?"}, {"text_idx": "#000040", "text": "Tsering-la: Ma ei saa selle kohta midagi o\u0308elda, ehk on see nii hea karma to\u0303ttu, mida eelmistes eludes olen teeninud. Ma ei tea selgesti, kuidas see toimub. Ehk u\u0308htib mu divinatsioon selle olukorraga."}, {"text_idx": "#000041", "text": "Ges\u030ce-la: Kui sa olid haiglas, siis oli sul visioon u\u0308hest bodongi majast ja sa palvetasid, et vo\u0303iksid ja\u0308rgmises elus su\u0308ndida bodong-traditsiooni ja\u0308rgijaks. Ma arvan, et see on va\u0308ga oluline to\u0303end, et oled bodongi laama. Kas vo\u0303iksid midagi selle kohta o\u0308elda?"}, {"text_idx": "#000042", "text": "Tsering-la: Arvan, et see on midagi eelmisest elust, sest muidu ma poleks, seda maja (oma visioonis) na\u0308inud ega teaks midagi Bodong E piirkonna kohta. Kuid ma su\u0308nnin sellesse bodongi majja ja mul on sellest olnud ka visioon, isegi kui ma peaksin ja\u0308rgmises elus olema kass vo\u0303i koer. Ma olen seda maja korduvalt na\u0308gemustes na\u0308inud ja iga kord, kui na\u0308en seda maja, olen va\u0308ga o\u0303nnelik. Tundsin, et see on minu maja ja et olen poiss, kes seal elab, olen ka visioonis na\u0308inud, et hellitan selles majas karjaloomi. Tunnen, et isegi kui ma poleks selles elus bodongpa olnud, siis oma ja\u0308rgmises elus su\u0308nnin bodongi perekonda, kuigi mul endal pole va\u0308himatki arusaama bodong-traditsioonist. Arvan, et see on see la\u0308hedustunne, mis mu eelka\u0308ijatel on bodong-traditsiooni suhtes olnud, et muutun iga kord emotsionaalseks, kui sellest kuulen."}, {"text_idx": "#000043", "text": "Ges\u030ce-la: Kas vo\u0303iksid mulle midagi o\u0308elda selle foto o\u0303igsuse kinnitamise kohta, mille u\u0308ks su la\u0308a\u0308ne so\u0303ber oli teinud ku\u0308laska\u0308igul Tiibetisse?"}, {"text_idx": "#000044", "text": "Tsering-la: 1993. ja 1996. aastal ku\u0308lastasid osa mu la\u0308a\u0308ne so\u0303pru Tiibetit ja ma palusin neil sellest majast pilti teha. Andsin neile selle maja po\u0303hjaliku kirjelduse. Nad ei suutnud seda aga leida ja no\u0303nda mo\u0303tlesin, et seda polegi olemas, ent na\u0308gemus majast oli minuga alati kaasas. Sellel aastal ku\u0308lastas u\u0308ks mu so\u0303ber samuti Tiibetit. Ma ei palunud tal seda maja otsida, kuna unustasin seda mainida. Tagasi tulnud na\u0308itas ta mulle mo\u0303ningaid slaide ja ma na\u0308gin u\u0308hel neist seda maja. Palusin tal seda uuesti na\u0308idata. See oli sama maja, millest olin visioone na\u0308inud. Mind ta\u0308itis suur ro\u0303o\u0303m. Palusin tal seda pilti u\u0308ha uuesti na\u0308idata ja ta muutus uudishimulikuks, et miks tahtsin seda uuesti vaadata. Ta on mu va\u0308ga vana so\u0303ber ja va\u0308ga usaldusva\u0308a\u0308rne. No\u0303nda u\u0308tlesin talle, et olin sellest majast pikka aega visioone na\u0308inud ja olin alati palvetanud, et vo\u0303iksin oma ja\u0308rgmises elus sellesse majja taassu\u0308ndida. Ta ku\u0308sis, kas teadsin, kellele see kuulus, ning vastasin, et olin alati tundnud, et see kuulub mulle."}, {"text_idx": "#000045", "text": "Ges\u030ce-la: Ma kuulsin, et rohkem kui miski muu meeldivad sulle palvehelmed ja et sa ostad neid va\u0308ga palju. Kas arvad, et sulle meeldivad palvehelmed oma eelka\u0308ijate to\u0303ttu?"}, {"text_idx": "#000047", "text": "Ges\u030ce-la: Nu\u0308u\u0308d kui bodong-laama So\u0308nam Gyaltsen on taassu\u0308ndinud ja on veel va\u0308ga noor, kas oled kloostris kuidagi korraldanud noore laama kasvatuse ja hariduse?"}, {"text_idx": "#000048", "text": "Tsering-la: Ma ei ole sellele palju mo\u0303elnud, kuid ma palvetan alati, et tema teod oleksid sama suured, kui olid tema eelka\u0308ijate teod \u2013 kui mitte suuremadki. Kui iganes vo\u0303tame ette mingeid samme, peaks vundament olema va\u0308ga tugev, ent meil pole kloostris praegu head administratsiooni ja see paneb mind va\u0308gagi muretsema. Mis aga puudutab noort rinpots\u030cet, siis ta on tulnud siia sellesse ellu ja praegu ei tunneta ma mingeid takistusi. Kuid arvan, et enne kui rinpots\u030ce suureks kasvab, peaksime kloostris o\u0303igel viisil distsipliini paika saama, sest muidu moodustub sellest tulevikus suur probleem ja see on praegu mu ko\u0303ige suurem hirm. Ma palvetan alati, et vo\u0303iksin surra alles siis, kui kloostis on ko\u0303ik korda saanud."}, {"text_idx": "#000050", "text": "Tsering-la: Ko\u0303igepealt peaksime keskenduma kloostri o\u0303igele haldamisele ja tundide korraldamisele ning siis teostama selle, mille Bodong Chokley Namgyal on ette kirjutanud. Arvan, et siis toimitakse bodong-traditsiooniga sobivalt."}, {"text_idx": "#000052", "text": "Tsering-la: Arvan, et kuni praeguseni \u2013 pa\u0308rast Pelmo Choedingi kloostri valmimist \u2013 oleme olnud edukad. Meil on o\u0303nnestunud kokku koguda mungad ja kokku tuua ka bodong-traditsiooni ja\u0308rgivad inimesed. Ma arvan, et see ko\u0303ik on la\u0308inud nii ta\u0308nu o\u0303nnistustele, mis on tulnud bodong-traditsiooni elustamisest. Varem olime ko\u0303ik pillutatud u\u0308le Nepali ja India. Nu\u0308u\u0308d on meil vo\u0303imalik pidupa\u0308evadel kokku tulla ja koos neid ta\u0308histada. Lisaks sellele on meil olnud vo\u0303imalik pidada u\u0308hendust eri kloostritega, nagu E ja Samdingi klooster (Tiibetis). See ko\u0303ik on olnud vo\u0303imalik ta\u0308nu sellele, et saime kloostri ehitada."}, {"text_idx": "#000053", "text": "Ges\u030ce-la: Eksiilis on saanud Pelmo Choedingi kloostrist bodong-traditsiooni kese. Kas tahate moodustada samasugust struktuuri, nagu see oli Tiibetis, vo\u0303i tahate teha muudatusi?"}, {"text_idx": "#000055", "text": "Ges\u030ce-la: Nagu Vashubandu u\u0308tles, so\u0303ltub buddha o\u0303petus ainult vinaja traditsioonist. Kui on tugevad vinaja traditsioonid, siis on ka buddha o\u0303petus. Samamoodi, usun, et ka sinul on sama na\u0308gemus Pelmo Choedingi kloostrist, et seal oleks tugev alus vinajas pluss peamised budistlikud tekstid, traditsioonid, Bodong Chokley Namgyali kogutud o\u0303petused ja tantraharjutusedki."}]